Aşık on myös pelannut Turkin maajoukkueessa ja edusti joukkuetta vuoden 2002 MM-kisoissa, joissa Turkki sai pronssia, ja vuoden 2008 EM-kisoissa, joissa Turkki ylsi välieriin. Jälkimmäisissä hän pelasi kolmessa alkulohko-ottelussa ja puolivälierässä mutta joutui kahdesta varoituksesta saamansa pelikiellon vuoksi jäämään pois välieräottelusta. Aşik teki 34 pelaamassaan maaottelussa kaksi maalia vuosina 1993–2010.